Vliegtuig stort neer by lugmagbasisSwartkop Lugmagbasis in Valhalla. (Foto: Elaine Krige) ’n Ligte vliegtuig het Woensdagoggend by die Swartkop-lugmagbasis in Centurion neergestort. Siphiwe Dlamini, woordvoerder van die weermag, het die voorval aan Maroela Media bevestig. Volgens Dlamini behoort die vliegtuig aan die lugmagmuseum. Inligting rakende die voorval is in dié stadium skraps. Dlamini wou nie in dié stadium bewerings van sterftes bevestig nie en het gesê dit is nog te vroeg in die ondersoek om meer inligting bekend te maak. Volgens onbevestigde berigte is die vlieënier en die medevlieënier in die voorval dood. Die lugmag se afdeling wat ongelukke ondersoek is nog op die toneel. Hou Maroela Media dop vir meer inligting. Swartkop Lugmagbasis in Valhalla. (Foto: Elaine Krige)